# **JS APLIKACIJA**

# **ZANIMLJIVA GEOGRAFIJA**

### Plan za 18.05. - 20.05.2020.

* Vaš zadatak kroz naredne dve nedelje je da kreirate igru “Zanimljiva Geografija” u JavaScript-u. Aplikacija će sadržati više delova (modula) koje ćete kreirati u etapama. Naravno, poslednja i najvažnija etapa biće ona koja omogućuje real-time igru između više igrača.
* Za početak svako razvija svoju verziju aplikacije na lokalu. ***Obavezno*** je da vaš kod postavljate na GitHub i Firebase.
* Formirati bazu podataka *zgeografija* koja za sada ima jednu kolekciju *pojmovi*. Svaki dokument u kolekciji sadrži sledeće atribute:
  + *Početno slovo, kategorija*, *pojam*, *korisnik* i *vreme*.  
    Sva polja su stringovi osim poslednjeg koji je timestamp.

Kategorija može biti: **država, grad, reka, planina, životinja, biljka** ili **predmet**.

* + Primeri dokumenata:  
    { pocetnoSlovo: "S", kategorija: "Drzava", pojam: "Srbija", korisnik: "peraperic", vreme: 18-05-2020 }

{ pocetnoSlovo: "L", kategorija: "Grad",pojam: "Leskovac", korisnik: "zikazikic",vreme: 19-05-2020 }

* Aplikacija *Zanimljiva geografija* treba da sadrži sledeće delove do srede, 20.05.2020:
  + Početna strana: Na njoj postoji forma preko koje korisnik postavlja svoje korisničko ime koje se koristi kroz sve delove aplikacije. Ukoliko u local storage-u ne postoji korisničko ime, zabraniti pristup ostalim delovima aplikacije.  
    Takođe, tu se nalazi meni za pristup ostalim delovima aplikacije.
  + Predlog pojmova: Na ovoj stranici korisnik može da predloži novi pojam. Ovde se nalazi forma koja se sastoji od sledećih polja:
    - Kategorija: Padajuća lista gde se bira pojam (država, grad, …)
    - Pojam: Tekstualno polje gde se upisuje pojam iz date kategorije.

Potrebno je uraditi validaciju tekstualnog polja - izbrisati sve razmake, entere, tabove, i sva slova u pojmu prebaciti da budu mala slova, osim početnog, koje je potrebno da bude veliko slovo. Takođe, potrebno je zabraniti unos specijalnih karaktera.  
*Primer:* “ sR bI ja ! ” => “Srbija”

Submitom na formu, pristupiti bazi i najpre proveriti da li postoji takav *pojam* u traženoj *kategoriji*. Ukoliko postoji, NE UNOSITI duplikat, već obavestiti korisnika da takav pojam već postoji u bazi.  
U suprotnom, u bazu uneti kategoriju, pojam, korisničko ime, kao i datum i vreme (timestamp) kada je korisnik uneo date podatke.